section_heading: Nacrti za glavni oltar neizgrađene isusovačke crkve u Osijeku
paragraph_text: Godine 1917. pokrenuta je inicijativa za izgradnju isusovačke crkve Srca Isusova s rezidencijom i konviktom. Projekt crkve izvedeo je istaknuti arhitekt moderne Jože Plečnik, a s gradnjom je započeto 1940. godine na osječkom Gajevu trgu. Glavni oltar crkve projektirao je Švagel-Lešić, međutim gradnja crkve sporo je tekla te nikada nije dovršena niti je uspjela doći do opremanja crkvenim namještajem. Nakon završetka Drugog svjetskog rata, nove vlasti su dale porušiti nedovršenu crkvu.